Mikk Targo

Mikk Targo (18. detsember 1959 – 15. juuni 2025) oli eesti muusik, laulukirjutaja ja produtsent.

 Haridus ja sport 
Mikk Targo omandas hariduse Tallinna 7. Keskkoolis ja Georg Otsa nimelises Tallinna Muusikakoolis. Koolipõlves mängis ta sulgpalli ja kuulus NSV Liidu noortekoondisse.Tiit Lääne. Kõndiv muusik Mikk Targo on teinud ümber maakera juba kolm tiiru Vooremaa, 21.12.2019.

Muusikutee
Targo oli Tallinna 7. Keskkooli ansambli Wedro ning ansamblite Muusik Seif ja Mobile trummar, mängis ansamblites Uus Generatsioon, Vitamiin ja Mahavok löökpille ning laulis Vitamiinis ka laulusolistina mõne pala. 1981. aastal moodustas ta ansambli Sunshine Reggae Surprise Band, mille solist oli Kongo päritolu Antonio Malanda. 1980. aastate teises pooles mängis ta Marju Läniku saateansamblis Kontakt.Kontakt. rateyourmusic.com Targo oli üks ansambli 2 Quick Start asutajaliikmeid. Targo mängis ka ansamblites Jam, Code One, Monument, Teravik 2Mikk Targo. rateyourmusic.com ning Sergei Manukjani ja Villu Veski bändis. Ansamblites löökpillide mängimise lõpetas Targo 1980. aastate lõpus.Kõndiv muusik Mikk Targo on teinud ümber maakera juba kolm tiiru. vooremaa.ee, 21. detsember 2019

1990. aastate algul alustas Targo tegelemist reklaami- ja muusikaäriga ning kaheksa aastat muusikat ei loonud. Hiljem tegi ta koostööd suuremate muusikute koosseisudega, nagu kontserdikavad Estonian Dream Big Bandiga.Mikk Targo kasvas kärgperes aastakümneid enne, kui see moodi tuli. kroonika.delfi.ee, 15. detsember 2017. Ta oli Tartus aastatel 2012–2016 igal suvel toimunud popkooripeo, kus ligi 5000 lauljat esitas Eesti parimaid poplaule, põhikorraldaja (produtsent ja kunstiline juht).Mikk Targo teelahkmel. kroonika.delfi.ee, 22. juuni 2012

2019. aastal ilmus Mikk Targo laulude kogumikplaat "60 parimat laulu – 40 esitajat" (3 CD-d).ILMUS KOGUMIKPLAAT MIKK TARGO LOODUD LAULUDEGA. muusikaplaneet.ee

Ühe viimase pikema intervjuu andis Mikk Targo 2025. aasta mais Vikerraadios Sten Teppanile saates, kus meenutati ansamblit Code One.

Töö Eesti Autorite Ühingus ja muusikaprojekt "Muinaslugu sinilinnust"
Aastatel 1991–2020 oli Mikk Targo Eesti Autorite Ühingu juhatuse esimees.

2010. aastatel oli ta Eesti Autorite Ühingu 25. aastapäeva tähistava muusikaprojekti "Muinaslugu sinilinnust" ("Estonian Evergreens") eestvedaja. Projekti eesmärk oli esitleda Eesti publikule uues kuues meie estraadi- ja džässlaulude paremikku kuuluvaid viise ning viia sõnum selle lauluvara olemasolust laia maailma. 

Projekti raames ilmus CD-plaatidel “Muinaslugu sinilinnust” (2016 ja 2017) ja selle ingliskeelsel sõsarplaadil “Estonian Evergreens” (2016) 18 tuntud pala uues muusikalises kuues, uue arranžeeringu ja uute esitajatega. Valikusse kuulusid Arne Oidi, Ülo Vinteri, Gennadi Podelski, Eino Tambergi, Hans Hindpere, Evald Vainu, Leo Normeti, Uno Naissoo, Valter Ojakääru, Raimond Valgre, Uno Loobi ja Kustas Kikerpuu laulud, mida esitavad Sofia Rubina, Karl-Erik Taukar, Kaire Vilgats, Ott Lepland, Maarja, Koit Toome, Laura, Uku Suviste, Elina Hokkanen, Liisi Koikson ja Susanna Aleksandra. Laulud valis paljude võimalike seast välja rahvusvaheline žürii, arranžeeringute autor on saksa helilooja Lutz Krajenski ning helisalvestised tehti Lutz Krajenski Studio Big Bandiga.Joosep Sang. Muinaslugu sinilinnust. Estonian Evergreens. Revival / EAU Ajakiri Muusika, 02.02.2017.

Laulud kõlasid ka 2016. aastal toimunud kontserdil "Muinaslugu sinilinnust". Viies samanimelises ETV telesaates ja kahes raadiosaates tutvustati muusikapalade arranžeerimise loomingulist protsessi.Projektiga "Muinaslugu sinilinnust" seotud tele- ja raadiosaated ERR Arhiiv, vaadatud 05.06.2024.

Tunnustus
 1986. aastal võitis laul “Head uut aastat” Arne Oidi nimelisel lauluvõistlusel esikoha.
 2017. aastal osutus Raadio 2 Saja Aasta Hiti hääletusel peaauhinna vääriliseks laul "Karikakar". 
 2022. aastal sai raadiojaama Retro FM kuulajate lemmikuks retrolaul “Neiu mustas kleidis”. 
 2022. aastal pälvis ta Eesti Muusikaauhinna – elutööpreemia panuse eest Eesti muusikasse.Eesti Muusikaauhinnad 2022. muusikaauhinnad.eu

Laule
Esimene Mikk Targo loodud laul oli "Sa haara kinni mu käest". Verni Leivak. Mikk Targo, muusikalise kiirtoidu hauakaevaja. elu24.postimees.ee, 7. november 2009
Targo loodud poplauludest on tuntuim "Karikakar", mille Raadio 2 kuulajad valisid 2017. aastal rahvahääletusel saja aasta hiti edetabelis esikohale.Selgus Raadio 2 saja aasta hitt. kultuur.postimees.ee, 1. september 2017 

 "On küll hilja" – esitaja Code One
 "Ma olen ju naine" – Marju Länik  
 "Nüüd võin taas" – Code One
 "Sellest saab meie suvi" – Code One
 "Ma tänan sind" – Anne Veski
 "Head uut aastat" – Marju Länik
 "Neiu mustas kleidis" – 2 Quick Start
 "Kellel peatub minu pilk" – Marju Länik
 "Kui sul on raske" – Marju Länik
 "Ma tulen, sa lähed" – Marju Länik
 "Metsaneid" – Tõnis Mägi
 "Olen rong" – Marju Länik
 "Vikerkaar" – Code One
 "Ma varjuna kannul sul käin" – 2 Quick Start
 "Mäng" – Marju Länik
 "Soovin sulle head" – Code One
 "Tõmba juhe välja seinast" – E-Miljon

Tegevus poliitikas
Mikk Targo kuulus alates 2022. aastast erakonda Isamaa.

Ta kandideeris 2023. aasta valimistel Riigikokku, sai valimisringkonnas nr 3 (Tallinna Mustamäe ja Nõmme linnaosa) 76 häält ega osutunud valituks.

Isiklikku
Mikk Targo ema oli pianist Leelo Kõlar ja isa oli ehitusinsener Guido Targo (1926–2008). Tema emapoolsed vanavanemad olid Made Päts ja Riho Päts.«Me naeratasime, näis, et meil ei olnud midagi viga. Kaja oli vapper.» Õhtuleht, 19. veebruar 2003

Tal on mitu poolõde ja -venda. Isa Guido Targo teisest suhtest sündis poolvend Erkki Targo. Ema esimesest abielust Erich Kõlariga sündisid poolõed Kaja Kõlar ja Ele Kõlar ning poolvend Paap Kõlar. Erich Kõlari ja Jelena Poznjak-Kõlari abielust on sündinud Margo Kõlar.

Mikk Targo abiellus 1999. aastal Auli Andersaluga, paaril sündis 2000. aastal tütar Margaret Targo.

Viited

Kirjandus
 Mikk Targo kasvas kärgperes aastakümneid enne, kui see moodi tuli. Kroonika, 15. detsember 2017
 Mikk Targo. "Sa haara kinni mu käest!". Koostanud Verni Leivak. Tallinn, Varrak 2022.
 Greta Kaupmees. Mikk Targo viimases intervjuus Kroonikale: raha ja kuulsust oli, aga pered lagunesid. kroonika.delfi.ee, 16. juuni 2025

Välislingid
Lood ja laulud. Mikk Targo. Vikerraadio, 14. veebruar 2015
Käbi ei kuku... Leelo Kõlar ja Mikk Targo. Vikerraadio, 21. oktoober 2018
Heli nälg. Mikk Targo. Vikerraadio, 14. veebruar 2021
Panuse eest Eesti muusikasse auhinna saanud Mikk Targo: olen teinud piisavalt, et ükspäev tuleks see kaunis kuju ka minu koju. (video), Kroonika/Delfi, 27. jaanuar 2022

Kategooria:Eesti muusikud
Kategooria:Eesti laulukirjutajad
Kategooria:Eesti muusikaprodutsendid
Kategooria:Sündinud 1959
Kategooria:Surnud 2025